# name
Salut, territori i desigualtats: Una anàlisi multidimensional dels barris de Barcelona

# metadata.dc.description[].value
Treballs Finals del Grau de Sociologia, Facultat d'Economia i Empresa, Universitat de Barcelona, Curs: 2023-2024, Tutor: Gemma Vilà Bosqued

# metadata.dc.description.abstract[].value
Aquest Treball Final de Grau estudia les desigualtats als barris de Barcelona des d’una perspectiva multidimensional, centrant-se en els aspectes socioeconòmics, de salut i territorials. L’objectiu és investigar com aquestes desigualtats contribueixen a una distribució desigual de la salut i com les característiques del territori afecten aquesta distribució. S'ha combinat una revisió de la literatura científica amb l’anàlisi de dades quantitatives, utilitzant tècniques estadístiques com l’Anàlisi de Components Principals i l’Anàlisi de Classificació o de Clústers.
Els resultats mostren una forta relació entre les variables estudiades: els barris amb desavantatges socioeconòmics presenten pitjors resultats de salut. A més, factors territorials com la qualitat de l’habitatge, la densitat de població i la disponibilitat d'espais verds influeixen significativament en la salut i la qualitat de vida dels residents. Els barris amb millors condicions territorials presenten millors resultats de salut, mentre que la interseccionalitat de les desigualtats accentua els efectes negatius. Aquest estudi confirma que les desigualtats socioeconòmiques i territorials tenen un impacte directe en la distribució de la salut a Barcelona i subratlla la necessitat d'abordar aquestes desigualtats en el disseny de polítiques públiques per promoure un benestar equitatiu.

# metadata.dc.source[].value
Treballs Finals de Grau (TFG) - Sociologia

# metadata.dc.title[].value
Salut, territori i desigualtats: Una anàlisi multidimensional dels barris de Barcelona